text: Sabine Meyer & Orquestra Camera Musicae - Orquestra Simfònica Camera Musicae
  Sabine Meyer & Orquestra Camera Musicae
  La musa del clarinet
  W.A. Mozart: Concert per a clarinet i orquestra, KV 622
  P.I. Txaikovski: Serenata per a orquestra de cordes, op. 48
  Referent i inspiració a parts iguals per a generacions de clarinetistes i, per extensió, d'instrumentistes de vent-fusta, l'artista alemanya Sabine Meyer és la convidada d'excepció en la novena producció d'aquesta temporada.
  Meyer festejarà al costat dels músics i del públic la Diada de Sant Jordi a Barcelona, amb una tarda de concert al Palau, on sonarà una de les melodies més cèlebres escrites per a aquest instrument solista: el Concert per a clarinet i orquestra en La major de Mozart, un exercici de pulcritud i bellesa màximes que Meyer aborda des de la maduresa interpretativa. Una curiositat: Sabine Meyer no es presentava com a solista a la capital catalana des de l'any 1989.
  Meyer és la convidada d'un programa que es completa amb la Serenata per a orquestra de cordes en Do major de Txaikovski. En paraules del nostre director, Tomàs Grau, i també d'aquest programa, aquest últim és "un compositor amb el qual ens sentim especialment còmodes".